ka en ka ka ka ka ka ka ka ka ka ka ka ka ka fr ka ka ka ka ka ka ka ka ka ka ka ka ka ka ka ka ka xmf ka ka ka ka ka ka ka nl ka ka ka ka ka ka ka ka ka ka ka ka ka ka ka xmf ka ka ka en ka fr de cs ka de en cs ka de en cs ka de en en ka de en cs ka de en cs ka de en en ka de en cs ka de sv cs ka de sv en ka en sv en ka de sv en ka de fr en ka de fr cs ka de fr en ka de fr ka de ka xmf ka ka en ka de cs ka de cs ka de en ka de ka de ka ka ka ka fr fr es en ka en fr en en cs diq hu ru pl en ka es es de de ru fr pl en it cs en en ka es uk en uk fr it zh vi ko fr ka it cs fr en hbs_lat ca es de it it ka ka en en hu hu ka gl en en en ka ka
მეწარმეობისა და ინოვაციების სამაგისტრო საგანმანათლებლო პროგრამის მიზანია:
ü  ინოვაციებისა და ტექნოლოგიების მაგისტრებს ჰქონდეთ მაღალი რგოლის მენეჯერად მუშაობისთვის საჭირო უნარები და  მზად იყვნენ მეწარმეობის, ინოვაციების და მენეჯმენტის სფეროში დამოუკიდებელი, რელევანტური ბიზნეს გადაწყვეტილების მისაღებად. ამასთანავე, პროგრამა გამოუმუშავებს და განუვითარებს მაგისტრებს სტარტაპისა თუ არსებული კომპანიისთვის პერსპექტიული ტექნოლოგიების, ტენდენციების და მიმართულებების განსაზღვრის უნარებს.
ლექცია-სემინარი - ინფორმაციის შემცველი, წინასწარ მომზადებული სიტყვა აუდიტორიის წინაშე, რომლის საშუალებით ხდება კურსით გათვალისწინებული ძირითადი მასალის ახსნა და ინტერპრეტირება. მეთოდი მოიცავს ახსნილი მასალის გამოკითხვის ელემენტებს;
ქმედებაზე ორიენტირებული სწავლება - მეთოდი, სადაც განსაკუთრებული მნიშვნელოვანია თეორიული მასალის პრაქტიკული ინტერპრეტაცია და გულისხმობს თეორიულად შეძენილი ცოდნის პრაქტიკულად გამოყენებას პრაქტიკული დავალების შესრულების, ამოცანის ამოხსნის, პრობლემის გადაჭრის გზით, რაც სტუდენტს უვითარებს თეორიული ცოდნის პრაქტიკაში გამოყენების უნარებს;
პროექტებზე დაფუძნებული სწავლება - მეთოდი, რომელიც გულისხმობს სტუდენტების მიერ პროექტებზე მუშაობას გარკვეული პერიოდის განმავლობაში, რის ფარგლებშიც მათ ევალებათ რეალური პრობლემების გადაჭრა ან რთული კითხვისთვის პასუხის გაცემა და პროექტის საბოლოო პრეზენტაცია. შედეგად, სტუდენტს უვითარდება ღრმა შინაარსობრივი ცოდნა, კრიტიკული აზროვნების, კრეატიულობის, კომუნიკაციის და ურთიერთთანამშრომლობის და პრეზენტაციის უნარ-ჩვევები და პრაქტიკული უნარები;
შემთხვევის შესწავლა და ანალიზი (Case Study) - სწავლების მეთოდი, რომელიც მოიცავს წარსულში მომხდარი რეალისტური მოვლენის ან შემთხვევის აღწერას, როდესაც პრობლემური საკითხის ანალიზის საფუძველზე სტუდენტი იღებს გადაწყვეტილებას. სტუდენტი ახდენს წარსულში მიღებული ცოდნის შეჯერებას, შეფასებას და პრაქტიკაში გამოყენებას.
1.        იყენებს კომუნიკაციისა და ლიდერულ უნარებს ორგანიზაციის მართვასა და პროცესში ჩართულ პირებთან კომუნიკაციაში; იძენს ინოვაციურ პროექტში კადრების მოზიდვისა და მართვის პრაქტიკული გამოცდილებას;
2.        ჩამოთვლის და აღწერს ინოვაციურ საწარმოში ფინანსების მოზიდვისა (Angel/Venture Financing) და მართვის მეთოდებს;
3.        განმარტავს მეწარმეობაში არსებულ კანონმდებლობას და რეგულაციებს;
4.        აჩვენებს სისტემურ ცოდნას ინოვაციური პროდუქტის/სერვისის/პროცესის PR და მარკეტინგისთვის საჭირო სტრატეგიებთან მიმართებით.
1.     აქვს მეწარმეობისთვის საჭირო (ე.წ. Soft Skills) უნარები: კრეატიულობა, კრიტიკული აზროვნება, გუნდური მუშაობის, კომუნიკაციის და კოლაბორაციის უნარები, კომპლექსური პრობლემების გადაწყვეტის უნარი;
2.     ადგენს ინოვაციური პროდუქტის/სერვისის/პროცესის ბიზნეს მოდელისა და ბიზნეს გეგმას და ეფექტურად განავითარებს მას;
3.     ობიექტურად აანალიზებს ინოვაციურ პროექტსა თუ სტარტაპში არსებულ მდგომარეობას; მიღებულ პრაქტიკულ გამოცდილებას იყენებს ორგანიზაციის საქმიანობის პრინციპების, ცვლილება-გაუმჯობესების შეტანისთვის საჭირო გადაწყვეტილების მისაღებად (PIVOT, LEAN, AGILE);
4.     ეფექტიანად აფასებს  მომხმარებელზე ორიენტირებულ პროდუქტის დიზაინს (UI/UX);
5.     თანამედროვე მიდგომების გამოყენებით, დამოუკიდებლად წარმართავს ინოვაციური პროექტის განხორციელებისთვის საჭირო კვლევას;
6.     შეუძლია საბაზრო პოტენციალის იდენტიფიცირება, საბაზრო პოტენციალის დაკმაყოფილებისთვის რელევანტური პროდუქტის/სერვისის/პროცესის/ ინოვაციური იდეის ჩამოყალიბება და მისი სწრაფი შემოწმება (ვალიდაცია)და (MVP) ფორმირება.
პროგრამის დამტკიცების ოქმის ნომერი:
პროგრამის განახლების ოქმის ნომერი:
აკადემიური ხარისხის მისაღებად, სტუდენტმა უნდა დააგროვოს 120 კრედიტი, საიდანაც 110 კრედიტი (ECTS) არის სავალდებულო კომპონენტი (რაც მოიცავს: 65 ECTS სასწავლო კურსები, 15 ECTS პრაქტიკა, 30 ECTS სამაგისტრო პროექტი); დანარჩენი 10 კრედიტი კი შეივსოს პროგრამის არჩევითი საგნებიდან.
პროგამის ფარგლებში გამოყენებული სწავლებისა და სწავლის მეთოდები სტუდენტზე ორიენტირებული სწავლების პრინციპებს ეფუძნება და უზრუნველყოფს სწავლის შედეგების მიღწევას.
საგანმანათლებლო პროგრამის მიზნების მისაღწევად, გამოიყენება შესაბამისი სწავლების ორგანიზების ფორმები. პროგრამის სასწავლო კურსები, აუცილებელი თანაფარდობით ითვალისწინებს საკონტაქტო და დამოუკიდებელი მუშაობის საათებს.
სასწავლო კურსის მიზნების მისაღწევად საგანმანათლებლო პროგრამაში გამოყენებულია სწავლება-სწავლის სალექციო და სასემინარო მეთოდი. თითოეული მათგანი აერთიანებს მეთოდებს და ხერხებს, შესაბამის აქტივობებს, სასწავლო კურსის მიზნების და განსახილველი თემების სპეციფიკის გათვალისწინებით, რაც კონკრეტულად განისაზღვრება შესაბამისი სასწავლო კურსების სილაბუსებით, კურსის მიზნების და კურსის ფარგლებში განსავითარებელი კომპეტენციების გათვალისწინებით.
სასწავლო კურიკულუმი მოიცავს 30 კრედიტიან სამაგისტრო ნაშრომს, რომელის ფარგლებშიც სტუდენტმა უნდა დაწეროს შესაბამისი აკადემიური ნაშრომი სტარტაპ ეკოსისტემის სხვადასხვა მიმართულებებიდან ერთ-ერთი მიმართულებით, გაეცნოს და შეიწავლოს სტარტაპ ეკოსისტემა შესაბამისი მიმართულებით, განახორციელოს კვლევის წარმოება და შედეგების ანალიზის საფუძველზე რეკომენდაციების გაცემა.
სტუდენტს შეუძლია აწაარმოს სამაგისტრო ნაშრომი შემდეგი მომართულებებიდან ერთ-ერთში:
მოქმედი სტარტაპების მიმართულებით  , რომელიც უზრუნველყოფს კონკრეტული პროცესის გაუმჯობესებას, დროის ან დანახარჯების ეკონომიას, ქმნის დამატებით კომფორტს ადამიანთა კონკრეტული ჯგუფებისათვის.
კერძო სექტორში, მსხვილ კომპანიაში ინოვაციების განვითარების და დანერგვის მიამრთულებით.
სამთავრობო სექტორში, სამთავრობო ინოვაციების განვითარების მიმართულებით.
სამაგისტრო ნაშრომი/პროექტი მეწარმეობასა და ინოვაციებში
მარკეტინგი და გაყიდვები მეწარმეობასა და ინოვაციებში
პიროვნული უნარები და თვისებები მეწარმეობისთვის
ადამიანური რესურსების მართვა ინოვაციებსა და მეწარმეობაში
ტექნოლოგიური ტენდენციები, ტრენდები და გლობალური გამოწვევები
კანონმდებლობა და რეგულაციები მეწარმეობასა და ინოვაციებში
სტრატეგიული მენეჯმენტი ტექნოლოგიურ ინოვაციებში
ბლოკჩეინი და ტექნოლოგიების მომავალი
ციფრული წიგნიერება და კომპიუტერული უსაფრთხოება
შედეგების საშუალოს კოეფიციენტი (GPA)
საქართველოში მოქმედი ზოგადი შეფასება
ყველა უფლება დაცულია.Copyright © 2022 საქართველოს უნივერსიტეტი